Държавен вестник, бр. 96, 2010 г., стр. 43

БРОЙ  96	
Д Ъ Р Ж А В Е Н  В Е С Т Н И К 	
СТР.  43  
и техническа помощ, подкрепящи мерки, 
изпълнявани от НПО, както и финансова 
подкрепа за частния сектор (кредитни линии, 
гаранционни схеми, капиталово и дългово 
участие) могат да бъдат финансирани изцяло 
от финансовата помощ. 
5. Следните разходи не са допустими при 
отпускане на грантове: разходи, направени от 
страните преди подписване на споразумение 
за подкрепящи мерки, лихви по дългове, 
покупка на земя или сгради, възстановяем 
ДДС, както е предвидено в чл. 7 от рамковото 
споразумение. 
Член 6 – Координация и процедури 
1. С оглед постигане на максимално въз­
действие на подкрепящите мерки и за да се 
избегне дублиране или застъпване с проекти, 
финансирани по други структурни или ко­
хезионен фонд, както и от други източници 
страните ще осигурят ефективна координация 
и ще обменят информация за тази цел. 
2. Цялата кореспонденция между страните, 
в т.ч. отчети и документи относно подкре­
пящите мерки, ще бъде на английски език. 
3. Всяка мярка е предмет на договор (напри­
мер проектен договор, договор за тематичен 
фонд), който урежда сроковете и условията 
на отпускане на грантово финансиране, както 
и ролите и отговорностите на страните по 
договора. 
4. Като цяло България носи отговорност 
за идентифицирането на проекти, които да 
бъдат финансирани от финансовата помощ, а 
тематичните фондове ще бъдат разработени 
от Швейцария. Швейцария също така може 
да предлага на България проекти за финанси­
ране от финансовата помощ, в т.ч. проекти на 
многостранни, национални и трансгранични 
институции. Правилата и процедурите за 
избор и изпълнение на подкрепящи мерки 
са определени в приложения 1 – 5 към това 
рамково споразумение. 
5. Всички подкрепящи мерки се одобряват 
от България и Швейцария. Страните прида­
ват изключително значение на дейностите 
по мониторинг и оценка, както и одит на 
подкрепящите мерки и на цялата Българо-
швейцарска програма за сътрудничество. 
Швейцария или упълномощено от нея трето 
лице, което действа от нейно име, има право 
да посещава, мониторира, извършва преглед, 
одит и оценка на всички дейности и процеду­
ри, свързани с изпълнението на подкрепящи 
мерки, финансирани от помощта, по своя 
преценка. България се ангажира да предостави 
цялата искана и необходима информация и 
да предприеме или възложи предприемането 
на всички необходими действия, които да 
позволят реализирането на тези пълномощия. 
6. След влизане в сила на това рамково 
споразумение България ще открие отделна 
банкова сметка, в която да се депозират полу­
чените от Швейцария средства от финансовата 
помощ. Натрупаните нетни лихви се отчитат 
на Швейцария на годишна база. Грантовете 
за тематичните фондове, които се управляват 
пряко от швейцарски Междинен орган или 
Изпълнителна агенция, както и администра­
тивните разходи на Швейцария, предвидени 
в чл. 5, ал. 3 от това рамково споразумение, 
не се управляват през тази сметка. 
7. Процедурите за разплащане по проекти 
и тематични фондове са посочени съответно 
в приложения 3 и 4.
8. Националното координационно звено 
трябва да създаде Мониторингов комитет, 
който да отговаря за мониторинга върху изпъл­
нението на Българо-швейцарската програма 
за сътрудничество. 
Член 7 – Данък върху добавената стойност 
и други данъци и такси 
1. Данъкът върху добавената стойност (ДДС) 
се приема за допустим разход само ако той 
се поема реално и окончателно от Изпълни­
телната агенция. Данъкът върху добавената 
стойност, който подлежи на възстановяване по 
какъвто и да било механизъм, не се счита за 
допустим разход, дори и ако не бъде действи­
телно възстановен на Изпълнителната агенция 
или на крайните получатели на помощта. 
2. Другите данъци и такси, особено преки 
данъци и социални осигуровки за допустими 
заплати, се приемат за допустим разход само 
ако са реално и окончателно поети от Изпъл­
нителната агенция или Междинния орган. 
Член 8 – Годишни срещи и отчетност 
1. Страните се споразумяват да провеж­
дат годишни срещи с оглед осигуряване на 
ефективно изпълнение на Българо-швейцар­
ската програма за сътрудничество. Първата 
среща трябва да се състои не по-късно от 18 
месеца след подписването на това рамково 
споразумение.
2. България организира срещите в сътруд­
ничество с Швейцария. Един месец преди 
срещата НКЗ представя консолидиран годишен 
отчет, обхващащ цялата Българо-швейцарска 
програма за сътрудничество. Съдържанието 
на отчета включва, но не е ограничено до 
въпросите, предвидени в приложение 2. 
3. В срок три месеца след окончателните 
плащания по това рамково споразумение 
България трябва да представи на Швейцария 
финален отчет с оценка на изпълнението на 
целите на Българо-швейцарската програма за 
сътрудничество и финален финансов отчет за 
разходването на финансовата помощ въз основа 
на финансови одити на подкрепящите мерки.